**Azərbaycan Respublikasının Qida Təhlükəsizliyi Agentliyinin 2018- ci il 16 may tarixli Ü-012 nömrəli əmri ilə təsdiq edilmiş**

**Ov qənimətlərinin Azərbaycan Respublikasına idxalına dair**

**BAYTARLIQ TƏLƏBLƏRİ**

1. Azərbaycan Respublikasına idxala onların otaq temperaturunda qorunub saxlanılmasına zəmanət verən, tam olaraq taksidermik işləmələrdən keçmiş, heyvan və quşlardan alınmış ov qənimətlərinə, vəhşi flora və fauna növlərinin qorunması üzrə bu heyvan növlərinin ticarətini tənzimləyən SİTES konvensiyası tərəfindən nəzərdə tutulmuş tədbirlərə riayət olunması şərtilə icazə verilir.

SİTES konvensiyasının təsiri altına düşən heyvanlardan alınmış ov qənimətlərinin idxalına ixracatçı ölkənin SİTES orqanının icazəsi olduğu təqdirdə icazə verilir.

2. SİTES konvensiyası tərəfindən nəzərdə tutulmuş müddəaları pozmamaqla taksidermik işləmələrdən keçməmiş ov qənimətləri aşağıdakı şərtlərə cavab verməlidirlər:

1. heyvanların yoluxucu xəstəliklərindən rəsmi olaraq azad ərazilərdən gələn heyvanlardan (quşlardan) alınmalıdır, o cümlədən:

bütün heyvan növləri üçün:

- donuzların afrika taunundan – son 3 il ərzində ölkə ərazisində;

- dabaq xəstəliyindən – son 12 ay ərzində ölkə ərazisində;

- quduzluq xəstəliyindən – son 12 ay ərzində ovçuluq təsərrüfatında və ya yaşadıqları digər yerdə;

iribuynuzlu heyvanlar üçün:

* taundan və kontagioz plevropnevmoniyadan, vezikulyar stomatitdən, xırdabuynuzlu heyvanların taunundan, blutanqdan – son 12 ay ərzində ölkə ərazisində;

- iribuynuzlu heyvanların yoluxucu düyünvari dermatitindən (qabaqrıq), Rift

 vadisi isitməsindən – son 3 il ərzində ölkə ərazisində;

xırdabuynuzlu heyvanlar üçün:

* Rift vadisi isitməsində, xırdabuynuzlu heyvanların taunundan – son 3 il ərzində ölkə ərazisində;
* Ku qızdırmasından, blutanqdan – son 12 ay ərzində ölkə ərazisində;
* Medi-visna`dan, artrit-ensefalitdən – son 3 il ərzində ovçuluq təsərrüfatında və ya yaşadıqları digər yerdə;
* qoyun və keçilərin çiçəyindən – son 12 ay ərzində ovçuluq təsərrüfatında və ya yaşadıqları digər yerdə;

gövşəməyən xırda heyvanlar üçün:

* donuzların klassik taunundan, Aueski xəstəliyindən, donuzların enteroviruslu ensefalomielitindən (Teşen xəstəliyi) – son 12 ay ərzində ovçuluq təsərrüfatında və yaşadıqları digər yerdə;

təkdırnaqlılar üçün:

* manqodan, bütün növ atların infeksion ensefalomielitindən, viruslu arteritdən – son 3 il ərzində ölkə ərazisində;
* infeksion anemiyadan, cütləşmə xəstəliyindən, epizootik limfanqoitdən, atların infeksion metritindən – 12 ay ərzində ovçuluq təsərrüfatında və ya yaşadıqları digər yerdə;

lələkli ov quşları (quşlar) üçün:

* bütün serotipli quş qripindən və Nyukasl xəstəliyindən – 6 ay ərzində inzibati ərazidə;
* çiçək-difteritdən, ornitozdan, ördəklərin vəbasından – 6 ay ərzində ovçuluq təsərrüfatında.
1. əgər onlar yuxarıda sadalanan heyvan xəstəliklərinə görə qeyri-sağlam ərazilərdən gələn heyvanlardan alınmışlarsa, 3 və ya 4-cü bölmələrdə ifadə edilmiş müddəalara uyğun olmalıdırlar.

3. Sümükdən, buynuzlardan, dırnaqlardan, caynaqlardan, dişlərdən ibarət ov qənimətləri ilə bağlı, onlar:

a) buynuzlardan, sümüklərdən, dırnaqlardan və ya dişlərdən başqa hər hansı bir digər maddələrdən təmizlənməsinə zəmanətin təmin edilməsi üçün kfayət qədər zaman müddəti ərzində qaynayan suya salınmalıdırlar;

b) səlahiyyətli orqanlar tərəfindən belə emal üçün icazəyə malik məhsulun köməyi ilə dezinfeksiya olunmalıdır, xüsusilə:

- otaq temperaturunda (20 dərəcə və ya daha yüksək) minimum 20 kqr dozada qamma-şüalarla şüalandırma;

- sümükdən ibarət hissələrlə bağlı hidrogen peroksidlə işlənmə;

- pH 11,5 və daha yuxarı olduğu zaman minimum 48 saat ərzində 4%-lik karbonat natriumlu məhlulda yaxalamaqla suya qoyma;

- pH 3,0-dan aşağı olduğu zaman minmum 48 saat ərzində formalin turşusunda (1 min litr suya 100 kq xlorlu natrium və 12 kq formaldehid) yaxalamaqla suya qoyma;

c) işləmələrdən dərhal sonra sonrakı yoluxmadan qaçmaq üçün onları yoluxdura bilən digər heyvan mənşəli məhsullarla təmas olmadan ayrıca işığı buraxan və qapalı paketlərə qablaşdırılmalıdırlar və

d) yuxarıda göstərilən şərtlərin yerinə yetirilməsini təsdiqləyən baytarlıq sertifikatı ilə müşaiyət olunmalıdır.

Göstərilən işləmələrdən birinin yerinə yetirilməsi, yükü müşaiyət edən beynəlxalq baytarlıq sertifikatında göstərilməlidir. Bu zaman, ov qənimətlərinin tərkibində əzələ və piy toxumaları, sümük, baş və onurğa beyni, gözlər, qığırdaqlar, vətərlər olmamalıdır.

4. Yalnız gön və dəridən ibarət ov qənimətləri ilə əlaqədar. Qənimətlər:

a) dəri, ət və vətərlərin qalıqlarının olmaması şərtilə tam olaraq qurudulmalı və ya göndərilmədən öncə ən azı 14 gün müddət ərzində quru və ya nəm duzla işlənilməlidir və ya aşılamadan başqa, aşağıdakı üsullardan biri ilə işlənilməlidir:

 - pH 11,5 və daha yuxarı olduğu zaman minimum 48 saat ərzində 4%-lik karbonat natriumlu məhlulda yaxalamaqla suya qoyma;

- pH 3,0-dan aşağı olduğu zaman minumum 48 saat ərzində formalin turşusunda (1 min litr suya 100 kq xlorlu natrium və 12 kq formaldehid) yaxalamaqla suya qoyma;

b) işləmələrdən dərhal sonra sonrakı yoluxmadan qaçmaq üçün onları yoluxdura bilən digər heyvan mənşəli məhsullarla təmas olmadan ayrıca işığı buraxan və qapalı paketlərə qablaşdırılmalıdırlar və

c) yuxarıda göstərilmiş şərtlərin yerinə yetirilməsini təsdiq edən, ixracatçı ölkənin dövlət baytar həkimi tərəfindən imzalanmış, ixracatçı ölkənin dilində və ingilis dilində tərtib edilmiş baytarlıq sertifikatı ilə müşaiyət olunmnalıdır.

Ov qənimətlərinin Azərbaycan Respublikasına idxalı yalnız idxalçı tərəfindən Azərbaycan Respublikasının Qida Təhlükəsizliyi Agentliyindən yazılı surətdə icazənin alınmasından sonra mümkündür.